6. โครงการดำเนินงานในอนาคต

  กลุ่มบริษัทมีความมุ่งมั่นที่จะรักษาความเป็นผู้นำในด้านธุรกิจบันเทิงครบวงจรของประเทศ(Total
  Entertainment ) และพัฒนางานธุรกิจด้านบันเทิงและสื่อให้มีมาตรฐานเทียบเท่าระดับสากล
  และเพื่อสามารถบรรลุถึงเป้าหมายดังกล่าวนี้ บริษัทมีโครงการดำเนินงานในอนาคต ดังนี้

  ธุรกิจเพลง และธุรกิจที่เกี่ยวเนื่องกับเพลง

การปรับโมเดลโครงสร้างการหารายได้จากธุรกิจเพลงอย่างต่อเนื่อง เพื่อให้มีความครบถ้วน
ตามทุกช่องทางรายได้ (Total Music Business) ซึ่งในปัจจุบันประกอบด้วยหน่วยธุรกิจ
Physical, Digital, Show Business, Artist Management และ Rights
Management บริษัทมุ่งเน้นการ สร้างสรรค์ผลงานเพลงที่มีความหลากหลายครอบคลุมผู้ฟังเพลงตาม
กลุ่มเป้าหมายต่างๆมีการ แบ่งกลุ่มผู้ผลิตเพลงอย่างชัดเจนและให้ตรงกับกลุ่มเป้าหมาย (Target
Group) เพื่อผลิตผลงานให้ได้ ตรงตามความต้องการของกลุ่มเป้าหมายยิ่งขึ้น
โดยมีการปรับโครงสร้างการบริหารตามแนวเพลง การทำตลาดแบบเซ็กเมนต์
และการทำวิจัยความต้องการของผู้บริโภคอย่างต่อเนื่องเพื่อให้เข้าถึง ผู้ฟังได้ตรงตามเป้าหมาย
และเป็นไปตามรสนิยมการฟังเพลงโดยบริษัทได้ จัดแบ่งเป็น 6 กลุ่ม หลัก คือ 1.Teen 2.Pop
3.Rock 4.Vintage 5.Country 6.Niche Market เช่น แจซ, อินดี้ ฯลฯ

1. ธุรกิจการขายสินค้าประเภทแผ่น (Physical Product Business)

  เน้นการสร้างช่องทางการจัดจำหน่ายสินค้าบันเทิง อาทิ เพลงและหนัง เพิ่มความสะดวก
  และความง่ายให้กับผู้บริโภค และเน้นการเพิ่มพื้นที่การขายใน Super Store ต่างๆ
  รวมถึงการประมูลลิขสิทธิ์หนังดังเพื่อจัดจำหน่ายในรูปแบบแผ่นวีซีดี และ ดีวีดี เพิ่มขึ้น

  นอกจากนี้ยังมีแผนที่จะเปิดให้บริการ Digital Download เพลงผ่านร้านImagine สำหรับ
  ผู้บริโภคที่ต้องการdownload เพลงผ่าน เครื่องมือต่างๆ เช่น IPOD MP3 และ
  โทรศัพท์เคลื่อนที่ โดยจะdownload ได้ทั้งแบบเป็นชุด (Play List) และแบบรายเพลงที่
  เป็นเพลงใหม่ (A La Carte - New Release)
  ทั้งนี้คาดว่าจะเปิดให้บริการดังกล่าวได้ภายใน ปี 2553

  2. ธุรกิจดิจิทัล (Digital Business)

ธุรกิจดิจิทัลหรือการบริโภคสินค้าเพลงผ่านเครือข่ายโทรศัพท์เคลื่อนที่ และ Internet ซึ่ง
ปัจจุบันเป็นช่องทางที่เติบโตมากที่สุดของธุรกิจเพลง ในปัจจุบันบริษัทได้เริ่มให้บริการ
ดาวน์โหลดเพลงในรูปแบบสมาชิกรายเดือน (Subscription) กับ DTAC แล้ว และในปี 2552
จะสามารถขยายการให้บริการแบบ Subscription กับ AIS อีกด้วย

  3. ธุรกิจบริหารศิลปิน ( Artist Management Business)

บริษัทมีนโยบายการฝึกพัฒนาตัวศิลปินอย่างเข้มข้นขึ้นเพื่อเพิ่มความสามารถทางด้านการ ร้อง
การแสดง การเต้นรำเต้น เพื่อความเป็น entertainer ทั้งในด้าน Music และ Non-Music
และเพิ่มช่องทางการจัดหารายได้ให้แก่ศิลปิน ทั้งในรูปแบบงานจ้างใน คอนเสิร์ตตามผับ บาร์
รวมถึงการหางานให้ศิลปินในรูปแบบการเป็น Presenter ของสินค้า ต่างๆ ทั้งนี้ในปี
2552บริษัทมีแผนการจัดคอนเสิร์ตเพื่อคนไทยในต่างประเทศมากขึ้นอีก ด้วย

4. ธุรกิจสร้างสรรค์และรับจัดกิจกรรมและคอนเสิร์ต

มุ่งเน้นการสร้างผลกำไรจากการจัดคอนเสิร์ตและการแสดงเพิ่มขึ้น โดยกลุ่มบริษัทมี
โครงการที่จะเพิ่มจำนวนการจัดคอนเสิร์ตและการแสดงให้มากขึ้น ในปี 2552ไม่ว่าจะเป็น
คอนเสิร์ตแบบ เต็มรูปแบบ หรือคอนเสิร์ตเล็กๆ ที่จะมี theme แตกต่างกันไป

5.  ธุรกิจการจัดเก็บค่าลิขสิทธิ์

  มุ่งเน้นการใช้ประโยชน์จากทรัพย์สินทางปัญญาของกลุ่มบริษัท โดยเฉพาะผลงานเพลง เกือบ
  20,000 เพลงที่ถูกเก็บไว้ใน Music Library ของกลุ่มบริษัท ผ่านหน่วยงานจัดเก็บ
  ค่าลิขสิทธิ์ดังกล่าวจากทั้งใน และต่างประเทศ นอกจากนี้ยังมีธุรกิจการให้บริการและ
  บริหารค่าลิขสิทธิ์ตู้คาราโอเกะซึ่งจะทำให้บริษัทมีฐานข้อมูลของกลุ่มลูกค้าและความนิยม
  ซึ่งจะส่งผลให้บริษัทสามารถวางแผนทางด้านการตลาดและกำหนดกลยุทธ์ทางด้านการ
  แข่งขันได้แม่นยำมากยิ่งขึ้น

  ธุรกิจสื่อ

  บมจ. จีเอ็มเอ็ม มีเดีย
  ซึ่งเป็นบริษัทในเครือมีเป้าหมายที่จะเป็นผู้นำในธุรกิจสื่อบันเทิงที่ครบวงจร (Total Media
  Solutions) โดยมุ่งเน้นการผลิตรายการที่มีคุณภาพ ครอบคลุมในธุรกิจสื่อบันเทิงที่สำคัญ อาทิ
  วิทยุ โทรทัศน์ สิ่งพิมพ์ นิตยสาร และ ธุรกิจสร้างสรรค์และบริหารงานกิจกรรม
  โดยมีเป้าหมายในการกำหนดทิศทางการดำเนินธุรกิจของธุรกิจต่างๆ ไว้ดังนี้

-   ธุรกิจวิทยุ

    บริษัทฯมีโครงการที่จะเน้นคุณภาพการผลิต
    เพิ่มสีสันและปรับเปลี่ยนรูปแบบการจัดรายการวิทยุของบริษัทฯให้มีจุดเด่น
    เพื่อขยายฐานผู้ฟังและเพิ่มส่วนแบ่งทางการตลาดให้มากขึ้น บริษัทได้มีการ

    โดยศึกษาพฤติกรรมที่เปลี่ยนไปของผู้บริโภคและนำมาปรับปรุงรายการและแบ่งกลุ่มผู้ฟังกลุ่มเป้าหมายอย่างชัดเจน
    โดยในปี 2552 มีการเปลี่ยนชื่อคลื่นวิทยุ และโลโก้ เพื่อให้เข้ากับกลุ่มเป้าหมาย
    และดูทันสมัยมากยิ่งขึ้น โดยเริ่มจากการ Rebrand 2 สถานี จาก คลื่น 91.5 Hot Wave
    เป็น Hot 91.5 FM และ คลื่น 89.0 Banana FM เปลี่ยนเป็น 89.0 Chill FM
    ทั้งนี้บริษัทฯยังถือคอนเซ็ป “More than radio” ในการขยายฐานผู้ฟัง
    ซึ่งจะต่อยอดธุรกิจเพิ่มขึ้นโดยการจัดทำคอนเสิร์ต การจัดทัวร์ และกิจกรรมอื่นๆ
    ร่วมกับสื่อของบริษัทในเครือ และมี website ของแต่ละรายการวิทยุที่มีเนื้อหาในรูปแบบของ
    Multimedia Content ให้ผู้เข้าชมได้รับฟังรายการวิทยุสดๆ
    ที่นำมาเพิ่มช่องทางให้ได้รับฟังผ่านทาง Internet (Re-Broadcasting)
    ด้วยคุณภาพเสียงที่ชัดเจน รวมทั้งกิจกรรมอื่นๆที่ร่วมสนุกในรายการวิทยุและบน internet
    อีกด้วย และล่าสุดกลุ่มธุรกิจวิทยุได้พัฒนา www.atimemedia.com “Online Channel for
    Music Mania!!” ขึ้นมาอีกครั้ง ด้วยการนำเสนอเนื้อหาแบบ multimedia เต็มรูปแบบ
    ทั้งภาพ เสียง และมีการเพิ่ม Content ที่มีชื่อว่า iChannel “สถานีโทรทัศน์บนอินเตอร์เนต
    สำหรับคนรักเสียงเพลง” โดยจะแพร่ภาพทั้งคอนเสิร์ตที่เคยผ่านมา มิวสิควิดีโอใหม่
    มิวสิควิดีโอเก่าที่หาดูได้ยาก สกู๊ปเด็ดๆ ของศิลปินที่เป็นที่นิยม
    รวมถึงเบื้องหลังแวดวงบันเทิงอีกด้วย

-   ธุรกิจโทรทัศน์

  จากการเปลี่ยนแปลงโครงสร้างของอุตสาหกรรมโทรทัศน์ในช่วงที่ผ่านมา สถานีโทรทัศน์ต่างๆ
  ได้มีการปรับตัวอย่างต่อเนื่องไม่ว่าจะเป็นผังรายการออกอากาศ
  การขยายเวลาในรายการโทรทัศน์ที่ได้รับความนิยมจากผู้ชมเหล่านี้ทำให้มีความต้องการรายการโทรทัศน์ที่มีคุณภาพ
  เจาะกลุ่มผู้บริโภคที่เฉพาะเจาะจงมาก ดังนั้นบริษัทฯ
  ได้ให้ความสำคัญกับการสร้างสรรค์รายการที่มีคุณภาพ
  มีเนื้อหาสาระที่แยกส่วนกลุ่มผู้ชมอย่างชัดเจน
  ภายใต้การควบคุมของผู้ผลิตรายการที่มีความชำนาญในประเภทรายการประเภทต่างๆ
  อย่างชัดเจน ขณะเดียวกัน บริษัทฯมีกลยุทธ์ทางการตลาดได้แก่การใช้กลยุทธ์ราคาแบบเหมารวม
  (Package) ซึ่งเน้นโฆษณาที่ครอบคลุมหลายสื่อ (multi- media)
  และกระจายไปหลายรายการตามความต้องการของลูกค้า
  ในราคาที่ประหยัดมากกว่าการโฆษณาแบบเพียงรายการเดียว นอกจากนั้น
  ยังมีการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย
  รวมถึงการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
  ทั้งกิจกรรมภายในและนอกประเทศ (Tour)
  เพื่อเป็นทางเลือกเพิ่มให้กับลูกค้าที่มีความสนใจอยากทำกิจกรรมส่งเสริมการตลาดและยังสามารถมีสื่อประชาสัมพันธ์ผ่านทางรายการได้อีกทางหนึ่งด้วย
  ซึ่งได้รับการตอบรับจากลูกค้าเป็นอย่างดี

-   ธุรกิจสิ่งพิมพ์

  ปัจจุบันกลุ่มบริษัทจัดพิมพ์นิตยสาร 5 ฉบับ โดยแต่ละฉบับจะแยกกลุ่มผู้อ่านที่ชัดเจน ไม่ซ้ำซ้อนกัน
  บริษัทฯมีการสำรวจกลุ่มผู้อ่านที่เป็นกลุ่มเป้าหมายหลักถึงความพึงพอใจและความต้องการที่ชัดเจน
  เพื่อการพัฒนาเนื้อหาให้ตรงกับ Positioning ของ นิตยสารในแต่ละประเภท
  และยังคงยึดกลยุทธ์ Segmentation เพื่อรักษาฐานผู้อ่านของตนไว้ และเน้นการทำกิจกรรม
  Below the Line ร่วมกับลูกค้าโฆษณามากขึ้นเพื่อเสริมช่องทางรายได้
  และยังมีแผนจะนำเสนอคอนเทนต์ผ่านสื่ออินเทอร์เน็ตและดาวน์โหลดอีกด้วย
  ในส่วนของพ็อกเก็ตบุ๊ก การทำรีเสิร์ช และบริหารความสัมพันธ์กับลูกค้า (CRM)
  ยังคงเป็นกลยุทธ์ที่สำคัญมาอย่างต่อเนื่องเพราะปัจจุบันมีการซื้อหนังสือตรงกับบริษัทมากขึ้นอย่างต่อเนื่อง

-   ธุรกิจสร้างสรรค์และบริหารงานกิจกรรม

  ปัจจุบัน บริษัท อินเด็กซ์ อีเว้นท์ เอเจนซี่ จำกัด (มหาชน) ซี่งเป็นบริษัทลูกของกลุ่มบริษัทฯ
  เป็นหนึ่งในบริษัทชั้นนำด้านการจัดกิจกรรมประเภท Below-the-line ของประเทศ
  บริษัทมีความแข็งแกร่งด้านธุรกิจสร้างสรรค์และบริหารงานกิจกรรม
  ควบคู่ไปกับการนำทรัพยากรที่เป็นศิลปิน ดาราไปต่อยอดสร้างมูลค่าให้เกิดขึ้นกับบริษัทฯอย่างสูงสุด
  ในปี 2552 ทางอินเด็กซ์วางแผนที่จะปรับรูปแบบการทำธุรกิจใหม่ โดยการรีแบรนดิ้งธุรกิจสู่
  “อินเด็กซ์ ครีเอทีฟ วิลเลจ” (Index Creative Village) ด้วยการใช้ความคิดสร้างสรรค์
  ประกอบกับการขยายธุรกิจด้านโปรดักชั่น, มีเดีย และเอ็นเตอร์เทนเมนท์
  ซึ่งเป็นการผนึกกำลังให้การดำเนินงานของกลุ่มบริษัทมีความสมบูรณ์แบบ ทำให้ปัจจุบัน
  บริษัทสามารถให้บริการทางด้านสื่อที่ครบวงจรและมีประสิทธิภาพสูงสุดในประเทศไทยกลุ่มหนึ่ง

-   ธุรกิจเคเบิ้ล / ทีวีดาวเทียม

  บริษัทฯ มีแผนงานในการทำทีวีดาวเทียม 5 ช่อง โดยแต่ละช่องจะมีรูปแบบรายการ
  ที่เจาะกลุ่มผู้ชมที่แตกต่างกัน ดังนี้

1. FAN TV โดยออกอากาศตั้งแต่วันที่ 1 ตุลาคม 2551 ที่ผ่านมา นำเสนอ เพลงลูกทุ่ง ซึ่งแกรมมี่
โกลด์เป็นแบรนด์แข็งแกร่งเพราะครองส่วนแบ่งตลาดเพลง ลูกทุ่งกว่า 70%

และที่จะเริ่มออกอากาศในปี 2552 ได้แก่

2. BANG Channel นำเสนอเพลงแนวป๊อป ทีน ร็อค ฯลฯ ซึ่งแบรนด์แกรมมี่ แข็งแกร่งที่สุดอยู่แล้ว

3. Green Channel นำเสนอเพลงเก่าพร้อมจัดกิจกรรมต่าง ๆ เกิดจากความแข็งแกร่งของ
แบรนด์กรีนเวฟ FM 106.5 ที่ชัดเจนในคอนเซ็ปต์ของการมีส่วนร่วมดูแลสิ่งแวดล้อมและ
มองโลกในแง่ดี

4. Acts Channel นำเสนอละคร ละครเวที ภาพยนตร์ เกิดจากความแข็งแกร่งของแบรนด์
เอ็กแซ็กท์ ซีเนริโอ และจีทีเอช เพื่อเอาใจคนชอบดราม่า

5. Bird Channel หรือเบิร์ด แชนแนล นำเสนอวาไรตี้ ละคร ภาพยนตร์ในเชิงสร้างสรรค์

ธุรกิจภาพยนตร์

  สำหรับปี 2552 บริษัท จีเอ็มเอ็ม ไท หับ จำกัด มีแผนนำภาพยนตร์ออกฉายทั้งหมดประมาณ 5
  เรื่อง ในหลากหลายแนว ซึ่งจะประกอบด้วยทั้ง ภาพยนตร์แนวโรแมนติก คอมเมดี้ ภาพยนตร์ตลก
  ภาพยนตร์สำหรับครอบครัว และภาพยนตร์สยองขวัญ
  โดยเน้นการผลิตภาพยนตร์ที่มีคุณภาพควบคู่ไปกับการบริหารต้นทุนการผลิตให้มีประสิทธิภาพสูงสุด
  เพื่อให้สอดคล้องกับสภาพเศรษฐกิจ และสภาวะตลาดที่มีแนวโน้มการแข่งขันสูงขึ้น